CELEX: 32015R1761
Language: et
Date: 2015-10-01 00:00:00
Title: Komisjoni rakendusmäärus (EL) 2015/1761, 1. oktoober 2015, millega muudetakse määrust (EÜ) nr 378/2005 seoses liidu referentlaborite aruannete, lõivude ja II lisas loetletud laboritega (EMPs kohaldatav tekst)

2.10.2015   
            
            
               ET
            
            
               Euroopa Liidu Teataja
            
            
               L 257/30
            
         KOMISJONI RAKENDUSMÄÄRUS (EL) 2015/1761,
   1. oktoober 2015,
   millega muudetakse määrust (EÜ) nr 378/2005 seoses liidu referentlaborite aruannete, lõivude ja II lisas loetletud laboritega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 7 lõike 4 esimest lõiku ja artikli 21 kolmandat lõiku,
   olles konsulteerinud Euroopa Toiduohutusametiga
   ning arvestades järgmist:
   
               (1)
            
            
               Määrusega (EÜ) nr 1831/2003 on kehtestatud söödalisandite turuleviimise ja loomasöötades kasutamise lubamise kord. Määruses on sätestatud, et isikul, kes taotleb söödalisandi luba või söödalisandi uue kasutusviisi luba, tuleb vastavalt nimetatud määrusele esitada loataotlus.
            
         
               (2)
            
            
               Komisjoni määrusega (EÜ) nr 378/2005 (2) on kehtestatud määruse (EÜ) nr 1831/2003 üksikasjalikud rakenduseeskirjad seoses söödalisandi loa või söödalisandi uue kasutusviisi loa taotlustega ning ühenduse tugilabori [Termin on muutunud. Uus termin „liidu referentlabor”.] ülesannete ja kohustustega.
            
         
               (3)
            
            
               Määruse (EÜ) nr 378/2005 artikliga 5 on ette nähtud, et liidu referentlabor peab Euroopa Toiduohutusametile (edaspidi „amet”) iga söödalisandi loa taotluse kohta esitama täieliku hindamisaruande. Erandeid hindamisaruande esitamise nõudest tehakse söödalisandi uut kasutusviisi või kehtiva loa tingimuste muutmist käsitlevate taotluste korral, eeldusel et uue kasutusviisi või loa tingimuste muutmise kavandatud tingimused jäävad juba eelnevalt komisjoni määruse (EÜ) nr 429/2008 (3) II lisa alusel esitatud analüüsimeetodi kohaldamisalasse ja neid on juba hinnatud. Lisaks on kõnealuse määruse artiklis 4 sätestatud, et liidu referentlabor peab taotlejatelt loa taotluste esitamise eest lõivu võtma. Erandeid tehakse juhul, kui proove ei nõuta ja liidu referentlaboril ei ole vaja aruannet koostada, sest analüüsimeetodit on juba hinnatud. Söödalisandite loa kehtivuse pikendamise taotluste suhtes neid erandeid siiski ei rakendata.
            
         
               (4)
            
            
               Kogemus on näidanud, et erandeid hindamisaruannetega ja taotluse esitamise lõivudega seotud nõuetest tuleks laiendada ka söödalisandite loa kehtivuse pikendamise taotlustele. Määruse (EÜ) nr 378/2005 artiklit 5 ja IV lisa tuleks seepärast vastavalt muuta.
            
         
               (5)
            
            
               Määruse (EÜ) nr 378/2005 II lisas on sätestatud nende riiklike referentlaborite loetelu, kes abistavad liidu referentlaborit selle ülesannete ja kohustuste täitmisel. Mitu liikmesriiki on komisjonile teatanud, et konsortsiumisse kuuluvad riiklikud referentlaborid on muutunud, sest selle ülesande täitmiseks on määratud teised laborid, või on muutunud laborite nimed või aadressid. Seetõttu tuleks määruse (EÜ) nr 378/2005 II lisa vastavalt kohandada.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 378/2005 muudetakse järgmiselt.
   
               1)
            
            
               Artikli 5 lõige 4 asendatakse järgmisega:
               „4.   Hindamisaruande esitamist ei nõuta:
               
                           a)
                        
                        
                           taotluse korral, mis on esitatud kooskõlas määruse (EÜ) nr 1831/2003 artikli 4 lõikega 1 söödalisandi uue kasutusviisi jaoks, kui kavandatud tingimused söödalisandi turuleviimiseks uue kasutusviisi eesmärgil jäävad juba eelnevalt määruse (EÜ) nr 429/2008 II lisa punkti 2.6 alusel esitatud analüüsimeetodi kohaldamisalasse ja liidu referentlabor on meetodit juba hinnanud;
                        
                     
                           b)
                        
                        
                           taotluse korral, mis on esitatud kooskõlas määruse (EÜ) nr 1831/2003 artikli 13 lõikega 3 kehtiva loa tingimuste muutmiseks, kui kavandatud muudatus või söödalisandi turuleviimise uued tingimused jäävad juba eelnevalt määruse (EÜ) nr 429/2008 II lisa punkti 2.6 alusel esitatud analüüsimeetodi kohaldamisalasse ja liidu referentlabor on meetodit juba hinnanud;
                        
                     
                           c)
                        
                        
                           taotluse korral, mis on esitatud kooskõlas määruse (EÜ) nr 1831/2003 artikliga 14 kehtiva loa kehtivuse pikendamiseks, kui söödalisandi turuleviimise tingimused jäävad juba eelnevalt määruse (EÜ) nr 429/2008 II lisa punkti 2.6 alusel esitatud analüüsimeetodi kohaldamisalasse ja liidu referentlabor on meetodit juba hinnanud.
                        
                     Olenemata lõikest 4 võib komisjon, liidu referentlabor või amet otsustada taotlusega seotud õiguspäraste asjaolude alusel, et analüüsimeetodeid on vaja uuesti hinnata. Sellisel juhul teavitab liidu referentlabor taotlejat.”
            
         
               2)
            
            
               II lisa asendatakse käesoleva määruse lisas toodud tekstiga.
            
         
               3)
            
            
               IV lisa pealkirja „Määr vastavalt söödalisandi kasutusloa taotluse liigile vastavalt määrusele (EÜ) nr 1831/2003” all asendatakse punkt 5 järgmisega:
               
                           „5.
                        
                        
                           Söödalisandi loa kehtivuse pikendamise taotlus (määruse (EÜ) nr 1831/2003 artikkel 14):
                           
                                       —
                                    
                                    
                                       lõiv = komponent 2 = 4 000 eurot,
                                    
                                 
                                       —
                                    
                                    
                                       artikli 5 lõike 4 punkti c kohaldamisel: lõiv = 0 eurot.”
                                    
                                 
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni määrus (EÜ) nr 378/2005, 4. märts 2005, Euroopa Parlamendi ja nõukogu määruse (EÜ) nr 1831/2003 üksikasjalike rakenduseeskirjade kohta seoses ühenduse tugilabori ülesannete ja kohustustega söödalisandite loataotluste puhul (ELT L 59, 5.3.2005, lk 8).
   
      (3)  Komisjoni määrus (EÜ) nr 429/2008, 25. aprill 2008, Euroopa Parlamendi ja nõukogu määruse (EÜ) nr 1831/2003 rakendamise üksikasjalike eeskirjade kohta seoses taotluste koostamise ja esitamise ning söödalisandite hindamise ja lubamisega (ELT L 133, 22.5.2008, lk 1).
   
      LISA
      
         
            „II LISA
            
               Liidu referentlabor ja artikli 6 lõikes 2 viidatud riiklike referentlaborite konsortsium
            
            LIIDU REFERENTLABOR
            Komisjoni Teadusuuringute Ühiskeskus. Etalonainete ja Mõõtmiste Instituut. Geel, Belgia.
            LIIKMESRIIKIDE RIIKLIKUD REFERENTLABORID
            
               Belgique/België
            
            
                        —
                     
                     
                        Federaal Laboratorium voor de Voedselveiligheid Tervuren (FLVVT–FAVV);
                     
                  
                        —
                     
                     
                        Vlaamse Instelling voor Technologisch Onderzoek (VITO), Mol;
                     
                  
                        —
                     
                     
                        Centre wallon de Recherches agronomiques (CRA-W), Gembloux.
                     
                  
               Česká republika
            
            
                        —
                     
                     
                        Ústřední kontrolní a zkušební ústav zemědělský (ÚKZÚZ), Praha.
                     
                  
               Danmark
            
            
                        —
                     
                     
                        Fødevarestyrelsens Laboratorie Aarhus (kemisk);
                     
                  
                        —
                     
                     
                        Fødevarestyrelsens Laboratorie Ringsted (kemisk og mikrobiologisk).
                     
                  
               Deutschland
            
            
                        —
                     
                     
                        Sachgebiet Futtermittel des Bayrischen Landesamtes für Gesundheit und Lebensmittelsicherheit (LGL), Oberschleißheim;
                     
                  
                        —
                     
                     
                        Landwirtschaftliche Untersuchungs- und Forschungsanstalt (LUFA), Speyer;
                     
                  
                        —
                     
                     
                        Staatliche Betriebsgesellschaft für Umwelt und Landwirtschaft. Geschäftsbereich 6 – Labore Landwirtschaft, Nossen;
                     
                  
                        —
                     
                     
                        Thüringer Landesanstalt für Landwirtschaft (TLL). Abteilung Untersuchungswesen. Jena.
                     
                  
               Eesti
            
            
                        —
                     
                     
                        Põllumajandusuuringute Keskus (PMK). Jääkide ja saasteainete labor, Saku, Harjumaa;
                     
                  
                        —
                     
                     
                        Põllumajandusuuringute Keskus (PMK). Taimse materjali labor, Saku, Harjumaa.
                     
                  
               España
            
            
                        —
                     
                     
                        Laboratorio Arbitral Agroalimentario. Ministerio de Agricultura, Alimentación y Medio Ambiente, Madrid;
                     
                  
                        —
                     
                     
                        Laboratori Agroalimentari, Departament d'Agricultura, Ramaderia, PESCA, Alimentació i Medi Natural. Generalitat de Catalunya, Cabrils.
                     
                  
               France
            
            
                        —
                     
                     
                        Laboratoire de Rennes (SCL L35), Service Commun des Laboratoires DGCCRF et DGDDI, Rennes.
                     
                  
               Éire/Ireland
            
            
                        —
                     
                     
                        The State Laboratory, Kildare.
                     
                  
               Ελλάδα
            
            
                        —
                     
                     
                        Εργαστήριο Ελέγχου Κυκλοφορίας Ζωοτροφών Θεσσαλονίκης.
                     
                  
               Italia
            
            
                        —
                     
                     
                        Istituto Superiore di Sanità. Dipartimento di Sanità Pubblica Veterinaria e Sicurezza Alimentare, Roma;
                     
                  
                        —
                     
                     
                        Centro di referenza nazionale per la sorveglienza ed il controllo degli alimenti per gli animali (CReAA), Torino.
                     
                  
               Kypros
            
            
                        —
                     
                     
                        Feedingstuffs Analytical Laboratory, Department of Agriculture, Nicosia.
                     
                  
               Latvija
            
            
                        —
                     
                     
                        Pārtikas drošības, dzīvnieku veselības un vides zinātniskais institūts BIOR, Rīga.
                     
                  
               Lietuva
            
            
                        —
                     
                     
                        Nacionalinis maisto ir veterinarijos rizikos vertinimo institutas, Vilnius.
                     
                  
               Luxembourg
            
            
                        —
                     
                     
                        Laboratoire de Contrôle et d'essais – ASTA, Ettelbruck.
                     
                  
               Magyarország
            
            
                        —
                     
                     
                        Nemzeti Élelmiszerlánc-biztonsági Hivatal, Élelmiszer- és Takarmánybiztonsági Igazgatóság, Takarmányvizsgáló Nemzeti Referencia Laboratórium, Budapest.
                     
                  
               Nederland
            
            
                        —
                     
                     
                        RIKILT Wageningen UR, Wageningen.
                     
                  
               Österreich
            
            
                        —
                     
                     
                        Österreichische Agentur für Gesundheit und Ernährungssicherheit (AGES), Wien.
                     
                  
               Polska
            
            
                        —
                     
                     
                        Instytut Zootechniki – Państwowy Instytut Badawczy, Krajowe Laboratorium Pasz, Lublin;
                     
                  
                        —
                     
                     
                        Państwowy Instytut Weterynaryjny, Pulawy.
                     
                  
               Portugal
            
            
                        —
                     
                     
                        Instituto Nacional de Investigação Agrária e Veterinária, I.P. (INIAV,IP), Lisboa.
                     
                  
               Slovenija
            
            
                        —
                     
                     
                        Univerza v Ljubljani. Veterinarska fakulteta. Nacionalni veterinarski inštitut. Enota za patologijo prehrane in higieno okolja, Ljubljana;
                     
                  
                        —
                     
                     
                        Kmetijski inštitut Slovenije, Ljubljana.
                     
                  
               Slovensko
            
            
                        —
                     
                     
                        Skúšobné laboratórium analýzy krmív, Ústredný kontrolný a skúšobný ústav poľnohospodársky, Bratislava.
                     
                  
               Suomi/Finland
            
            
                        —
                     
                     
                        Elintarviketurvallisuusvirasto/Livsmedelssäkerhetsverket (Evira), Helsinki/Helsingfors.
                     
                  
               Sverige
            
            
                        —
                     
                     
                        Avdelningen för kemi, miljö och fodersäkerhet, Statens Veterinärmedicinska Anstalt (SVA), Uppsala.
                     
                  
               United Kingdom
            
            
                        —
                     
                     
                        LGC Ltd, Teddington.
                     
                  EFTA RIIKIDE RIIKLIKUD REFERENTLABORID
            
               Norway
            
            
                        —
                     
                     
                        The National Institute of Nutrition and Seafood Research (NIFES), Bergen.”